RESOLUCIÓN do 14 de marzo de 2008 pola que se convocan unhas xornadas sobre a xestión de fondos públicos nas entidades locais, en colaboración coa Dirección Xeral de Administración Local.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 26/03/2008

Dentro do plan de actividades da Escola Galega de Administración Pública para 2008, e de acordo coas funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócanse, en colaboración coa Dirección Xeral de Administración Local, xornadas descentralizadas sobre xestión de fondos públicos nas entidades locais, que deberán desenvolverse de acordo coas seguintes bases:
1. Obxectivos.
Estudo de distintos temas de interese para os membros das corporacións locais de Galicia.
2. Contido.
As subvencións: a súa regulación legal e a súa xestión.
O financiamento europeo, con especial incidencia no PO 2007/2013 e a colaboración transfronteiriza.
A Lei de transparencia e a súa incidencia nas relacións Xunta/entidades locais.
A Lei de protección de datos.
3. Destinatarios.
Membros e persoal das corporacións locais da Comunidade Autónoma galega. Terán preferencia os membros e persoal das corporacións locais de menos de 50.000 habitantes.
4. Desenvolvemento.
Horario: de 9.30 a 14.30 horas.
Lugares e datas: as xornadas convocadas desenvolveranse en:
Ordes, no Centro Comarcal, na estrada N-550, km 37, o día 18 de abril de 2008.
Burela, no Salón de Conferencias, rúa do Correo, o día 25 de abril de 2008.
O Carballiño, no Centro Comarcal, rúa Rosalía de Castro, nº 1, o día 9 de maio de 2008.
A Guarda, no Centro Cultural, rúa Rosalía de Castro nº 14, o día 16 de maio de 2008.
5. Inscrición.
Prazo: remata 48 horas antes da realización das xornadas convocadas.
Para asistir ás xornadas deberá cubrirse a solicitude correspondente segundo o modelo anexo e enviarse á Escola Galega de Administración Pública, rúa de Madrid, 2-4, 15707, Santiago de Compostela; admitiranse solicitudes por telefax ao número 981 54 63 30, así como por correo electrónico ao local.egap@xunta.es
N.º de prazas: limitado á capacidade do local.
Inscricións fóra de prazo: só se admitirán de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter información e confirmación da súa posible admisión, na páxina web
http://egap.xunta.es ou chamando por teléfono
, o día 17 de abril, de 8.30 a 14.30 horas, ao seguinte número: 981 54 62 57/54 63 23.
6. Modificacións.
A EGAP asumirá a facultade de interpretar e de resolver as incidencias que puidesen xurdir no desenvolvemento das xornadas, así como a facultade de cancelalas se o número de solicitudes non xustificase a súa realización.
7. Certificado de asistencia
Entregaráselles ao remate destas xornadas a aquelas persoas inscritas que concorresen asiduamente a elas, cando a súa asistencia sexa igual ou superior ao 85% das horas lectivas programadas, e expresarase, neste documento, a natureza da actividade e a data da súa realización.
Santiago de Compostela, 14 de marzo de 2008.
Carlos Suárez-Mira Rodríguez
Director da Escola Galega de Administración Pública
Ver referencia pdf "05800D005P020.PDF"